als_Latn dik_Latn sag_Latn
Xhamia e Namazgjase | Hassa Architecture | 2014Tweet
Projekti per Xhamine e Namazgjase
Në një sipërfaqe prej 6000 metrash katrorë, në vendin e njohur si Namazgjaja e Tiranës do të ndërtohet xhamia e re, me kupolën e lartë 35 metra dhe katër minaret, lartësia e të cilave shkon në 50 metra. Xhamia e re do të jetë një kompleks multifunsksional, që do ta shndërrojë Namazgjanë në një zonë sociale për të gjithë banorët e kryeqytetit. Në xhami mund të falen njëkohësisht mbi 5000 besimtarë.
Mendohet që objekti do të ndërtohet brenda tri viteve dhe kërkon shumën e 40 milionë eurove. Në krah të xhamisë do të ngrihet edhe godina e re e Komunitetit Mysliman të Shqipërisë. Arkitektura nga ana funksionale i përgjigjet më së miri kritereve dhe kërkesave të kohës.
E veçanta e këtij projekti është se të gjitha funksionet do të jenë të hapura për publikun. Salla e konferencave me kapacitet rreth 400 vende do ta bëjë edhe më sociale këtë zonë. Në një sipërfaqe prej 200 metrash katrorë do të shtrihet biblioteka, gjithashtu projekti përfshin edhe një hapësirë ku do të ndërtohet muzeu i parë islam në Shqipëri. Gjithashtu do të ketë një numër të konsiderueshëm dyqanesh, ambientesh shërbimi dhe argëtimi për fëmijë.
Xhamia e Madhe që do të ngrihet në sheshin e Namazgjasë është projektuar nga studio Hassa e arkitektit turk Muharrem Hilmi Shenalp, i cili ka projektuar shumë xhami të ndërtuara në shumë vende të botës, si në Tokio (e cila në 2002 është shpallur një ndër ndërtesat më të mira të saj), në Berlin dhe Këln, Gjermani, etj. Projekti i xhamisë së Namazgjasë do të ketë elementë shqiptarë të një stili klasik, në të cilin do të ketërevake si xhamia e Ethem Beut, ndërsa selia e Komunitetit Mysliman brenda Namazgjasë do të jetë i stilit shqiptar. Projekti është nisur duke u frymezuar nga shtëpitë e qytetit të Beratit.
Kompleksi do te jete jo i rrethuar, por i hapur për të gjithe vizitoret dhe mospërdorimi i mureve rrethuese do të jetë një karakteristike tjeter e xhamive shqiptare. Stili klasik i xhamisë ka si frymëzim kryesor Xhaminë Blu që ndodhet në Stamboll, arkitetkti i së cilës eshte Mehmet Sedefqar Aga, lindur në Elbasan.
Ai ka qënë kreu i arkitekteve të gjithë otomaneve dhe vetë nxënës i arkitekt Sinanit. Projektuesit e xhamisë jane duke ndërtuar në Japoni, Turqi dhe Gjermani dhe janë të famshem në të gjithë botën, ndërsa xhamia në fjale do të jetë e stilit ballkanas. Për arsye se ndërtimi i një xhamie klasike ka specifika të veçanta edhe të cilat nuk janë në gjendje t’i bëjnë të tjerët edhe realizimi i këtij projekti do të bëhet nga firma ndërtuese që administrohet nga kjo studio.Projekti per Xhamine e Namazgjas
eXhamia e Namazgjase do të ketë restorante ku do të sherbehet caj dhe do të drekohet, dhe qytetaret do të kene mundeësi që të parkojnë në ambientin nëntokesor, një planifikim i pari i këtij lloji në Shqipëri, karakteristika këto që rrisin ngjashmërinë me xhaminë Blu të Stambollit.
Informacione rreth Studios projektuese
Emri: Hassa Architecture
Adresa: Maher Aziz Mahmut Hüdayi. Mehmet PASA Sk Mill, Uskudar-Stamboll, Turqi
Tel: +90 216 391 0008
Fax: +90 216 492 6330
Email: web@hassa.com
Web: www.hassa.com
Në një prononcim për mediat, ministri Veliaj theksoi se Qeveria shqiptare është në fazë negociatash me pronarët e tokës. Projekti per Xhamine e Namazgjasë do të nisë së shpejti, menjëherë pas zgjidhjes së mosmarrveshjeve me pronarët e tokës.
Ministri i Mirëqenies Sociale dhe Rinisë, Erion Veliaj zhvilloi një takim me kreun e ri të Komunitetit Mysliman të Shqipërisë, Skënderb Bruçajn. Është drejt zgjidhjes konflikti për ndërtimin e xhamisë së madhe në tokën e Namazgjasë. Ministri i Mirëqenies Sociale dhe Rinisë, Erjon Veliaj, gjatë takimit me kreun e ri të myslimaneve Skënder Bruçaj, ka deklaruar se projekti per Xhamine e Namazgjasë do të nisin së shpejti.
Sipas tij, pas anulimit të lejes për ndërtimin e godinës së pronarëve në tokën e tyre, qeveria po shikon mundësitë e gjetjes së një marrëveshjeje. Vetë pronarët pohojnë se janë ende në pritje të zgjidhjes nga ana e qeverisë. Ndërsa kreu i komunitetit mysliman ka mohuar të ketë probleme financiare për ndërtimin e xhamisë së madhe.
Problemet për ndërtimin e xhamisë së madhe nisën në tetor të vitit të kaluar, kur KKT-ja anuloi lejen për ndërtimin e një godine polifunksionale, në pronën e familjes Kruja. Pronarët kishin rënë dakord t’i dhuronin komunitetit mysliman dy mijë metër katror tokë, e nevojshme për ndërtimin e xhamisë, e si këmbim kërkonin që ndërtesa e tyre të përfitonte nga e njëjta leje ndërtimi.Vetë komuniteti e kishte tokën për xhaminë, por për shkak se një pjesë e saj ishte kthyer në një pozicion të papërshtatshëm, ndërtimi nuk ishte i mundur. Me anulimin e lejës për godinën pronaret tërhoqën edhe dhuratën ndaj myslimaneve, duke bërë të domosdoshme një marrëveshje të dytë mes palëve.
Prej dy ditësh, myslimanet po drejtohen nga një kryetar i ri. Skënder Bruçaj është i pari ndër drejtuesit e komunitetit me moshë kaq të re, 38 vjeç. Ai vjen nga shkolla turke e myslimanizmit dhe zotëron katër gjuhë të huaja. Zgjedhja e tij është pritur me dy qëndrime nga myslimanet, një pjesë e të cilëve kanë qenë kundër, ndërsa të tjerët mendojnë se Bruçaj do të sjellë për herë të parë një fryme të re dhe më liberale për myslimanizmin në Shqipëri.Projekti per Xhamine e NamazgjaseP
Portali i ndertimit
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tur_Latn min_Latn vec_Latn zho_Hant zho_Hant zho_Hans als_Latn als_Latn als_Latn als_Latn als_Latn als_Latn